भारत में स्वास्थ्य सेवा सभी को नहीं मिलती। हालत ये है कि प्राथमिक स्वास्थ्य केंद्रों में उचित देखभाल न होने की वजह से साल 2016 में 16 लाख लोगों ने जान गंवाई। जबकि, स्वास्थ्य केंद्रों तक पहुंच न होने की वजह से 8 लाख 38 हजार लोगों की जान गई थी। महालेखा परीक्षक यानी सीएजी की रिपोर्ट कहती है कि 24 राज्यों में सरकारी स्वास्थ्य केंद्रों में जरूरी दवाइयां नहीं थीं। जबकि, 28 राज्यों और केंद्र शासित प्रदेशों के प्राथमिक स्वास्थ्य केंद्रों में से 24 से 38 फीसदी में डॉक्टर नहीं थे। इसका मतलब साफ है कि ग्रामीण इलाकों में 58 फीसदी और शहरी इलाकों में 68 फीसदी को निजी अस्पतालों का ही सहारा था।